Af hverji er þessi villimennska ekki stöðvuð?

Sómalskir sjóræningjar hafa rænt skipum, með manni og mús, undanfarin ár og stunda þessa iðju sína á ótrúlega stóru hafsvæði úti fyrir Sómalíu. Í sumum tilfellum halda þeir skipum og áhöfnum í haldi, oftast við illan kost, mánuðum saman, eða þangað til einhver greiðir lausnargjald.

Lausnargjald fyrir skipin er mismunandi eftir farminum, sem í skipunum er, en alltaf er um nokkrar milljónir dollara að ræða, í hvert skipti. Árlega nema þessar "tekjur" ræningjanna tugum milljónum dollara og eru þessir glæpamenn orðnir áhrifamenn í Sómaliu, enda sterkefnaðir, ekki bara á Sómalskan mælikvarða, heldur alþjóðlegan.

Þar sem skipin, sem rænt er, koma frá öllum heimshornum, er stórundarlegt að ekki skuli hafa verið myndaður einhverskonar alþjóðlegur herskipafloti, til þess að ráða niðurlögum þessara þrjóta og koma röð og reglu á þetta hafsvæði, í eitt skipti fyrir öll.

Ef meiri hagsmunir vestrænna ríkja væru í húfi, væri löngu búið að gera innrás í landið, en það hefði kannski takmarkaða þýðingu, þar sem engin raunveruleg yfirvöld eru til staðar í Sómalíu, heldur er landinu stjórnað af mörgum misvaldamiklum glæpaklíkum.

Þjáningar áhafnanna, sem haldið er í gíslingu þarna, hljóta að vera næg ástæða fyrir aðgerðum gegn þessum óþjóðalýð.

Fyrri ummæli:
Það er stór alþjóðlegur herskipafloti á svæðinu (hér er listi á Wikipedia) og honum hefur orðið allnokkuð ágengt. Vandinn er að hafsvæðið er svo hrikalega stórt og lögleysan í landinu svo algjör.

Að vissu marki eru menn bara ráðþrota í málinu.

Að vissu leiti kalla þessar áhafnir þetta yfir sig

að sigla um þetta svæði algjörlega vopna laus er bara heimska

áhafnir flutninga skipa sem sigla þarna ættu að vera vopnaðar og bara skjóta þessa helvítis skrælingja þeir notast við smá tuðrur sem ætti að vera auðvelt að granda

og að vera í einhverri skemmti siglingu á þessu svæði er líka heimska

Ummæli:
Svo hefur hið vestræna réttarkerfi verið að flækjast fyrir mönnum í þessu vandamáli. Það er nefnilega ekki nóg að herskip rekist á vopnaða menn siglandi á alþjóðlegu hafsvæði, því menn eru jú saklausir þangað til að sekt er sönnuð, og hvernig sannarðu svo enginn vafi leiki á, að þessir vopnuðu menn ætluðu að ræna skipi?

Verkefni: Hvatning
Merking: Engin hvatning